George Van Biesbroeck

+ Entdeckten Asteroiden: 16 (990) Yerkes  23. November 1922 (993) Moultona  12. Januar 1923 (1024) Hale  2. Dezember 1923 (1027) Aesculapia  11. November 1923 (1033) Simona  4. September 1924 (1045) Michela  19. November 1924 (1046) Edwin  1. Dezember 1924 (1079) Mimosa  14. Januar 1927 (1270) Datura  17. Dezember 1930 (1312) Vassar  27. Juli 1933 (1464) Armisticia  11. November 1939 (2253) Espinette  30. Juli 1932 (2463) Sterpin  10. Mäerz 1934 (3211) Louispharailda  10. Februar 1931 (3378) Susanvictoria  25. November 1922 (3641) Williams Bay  24. November 1922
De George-Achille Van Biesbroeck, spéider George A. Van Biesbroeck, gebuer den 21. Januar 1880 zu Gent, a gestuerwen den 23. Februar 1974, war en US-amerikaneschen Astronom deen an der Belsch als Georges-Achille Van Biesbroeck op d'Welt koum, a sech awer no der Emigratioun an d'USA George A. Van Biesbroeck genannt huet.

Hien hat de periodesche Koméit 53P/Van Biesbroeck entdeckt, geneesou wéi déi netperiodesch Koméiten C/1925 W1 (Van Biesbroeck 1) an C/1935 Q1 (Van Biesbroeck 2). Doriwwer eraus hat e 16 Asteroiden entdeckt (kuckt Këscht lénks).

Am Ufank war hien Ingenieur, huet awer dee Beruff opginn an huet bei de Staff vum kinneklechen Observatoire vun Uccle gewiesselt.

1915 war den Éischte Weltkrich an Europa. De Van Biesbroeck krut eng Invitatioun, fir um Yerkes-Observatoire am Wisconsin ze fuerschen. Well hie seng Famill konnt mathuelen, ass hien dorop an d'USA ëmgesidelt. Um Observatoire huet hien dunn um Gebitt vun Duebelstären, Koméiten, Asteroiden a verännerleche Stäre geschafft. 1945 goung hien offiziell a Pensioun, wat hien a sengen Aktivitéiten awer net gehënnert huet. 1963 wiesselt hie bei de Lunar and Planetary Laboratory op Tucson a schafft do ënner dem Gerard Kuiper weider.

 Éierungen 
De Van Biesbroeck krut 1957 d'James-Craig-Watson Medail. Ausserdeem gouf den Asteroid (1781) Van Biesbroeck an e Moundkrater Van Biesbroeck no him genannt. Dee vun him entdeckte Rouden Zwerg VB 10 (Wolf 1055 B) gëtt heiansdo och no him Van Briesbroeck Stär genannt. De George Van Biesbroeck Prize (George-Van-Biesbroeck-Präis), deen d'American Astronomical Society vergëtt, ass och no him genannt.

 Kuckt och 

Kategorie:Gebuer 1880
Kategorie:Gestuerwen 1974
Kategorie:Belsch Astronomen
Kategorie:US-amerikanesch Astronomen
Kategorie:James-Craig-Watson Medail